สวัสดีค่ะ อยากสอบถามประจำเดือนมามากค่ะ เคยคุมกำเนิดด้วยยาคุมตอนปี61ประจำเดือนมาทุกเดือนแต่มาน้อยเป็น2-3พอเริ่มปี62ว่าจะเปลี่ยนวิธีคุมกำเนิดเป็นฉีดยาคุมกำเนิดบอกว่าให้ประจำเดือนมาก่อนค่อยมาฉีด รอประจำเดือนมาประมาณ3เดือนยังไม่มาค่ะ พอเข้าเดือนที่4ก็มาแต่มาเยอะค่ะและเป็นลิมเลือดด้วยและเป็นนานอยู่20วันแต่ยังไม่ได้คุมกำเนิด และเดือนที่5ก็มาอีกแบบเดียวกันเลยค่ะ ประจำเดือนมามากมีลิมเลือดและเป็นมา14วันแล้วค่ะประจำเดือนยังไม่หยุดเลยค่ะ อยากจะทราบว่ามันจะร้ายแรงไหมค่ะ
สวัสดีค่ะ การมีประจำเดือนมาปริมาณมาก และมานานหลายสิบวันดังกล่าว อาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ ครรภ์ไข่ปลาอุก เป็นต้น2. มีมดลูกอักเสบ แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคของมดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในหญิงวัยกลางคนขึ่นไป4. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS) ซึ่งมักพบในช่วงวัยรุ่น โดยอาจมีอาการขาดประจำเดือนมานานหลายเดือน แล้วตามด้วยการมีเลือดประจำเดือนปริมาณมาก5. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนทำงานผิดปกติ เป็นต้นหากที่ผ่านมา ได้มีเพศสัมพันธ์ แนะนำควรลองตรวจหาการตั้งครรภ์ดูก่อน หากตรวจไม่พบ หรือไม่ได้มีเพศสัมพันธ์ แต่เลือดยังคงไม่หยุดไหล ก็ควรไปพบสูติ-นรีแพทย์เพื่อหาสาเหตุและรักษาให้เลือดประจำเดือนหยุดไหลค่ะ เพราะหากปล่อยให้เลือดไหลต่อเนื่องไปอีก อาจทำให้มีภาวะโลหิตจางตามมาได้ค่ะ